-Պրոֆեսիոնալ թատրոնում իմ առաջին քայլերը արել և բեմական մկրտությունը ստացել եմ Կապանի Ալ. Շիրվանզադեի անվ. պետ. թատրոնում: Իմ առաջին դերն էր այդ թատրոնում Գարեգին Սիսակյանի կերպարը՝ Նար-Դոսի «Սպանված աղավնի» դրամայում (բեմադրությունը՝ Հ. Ղազանչյանի. 1986թ.): 1989թ. Կապանից վերադարձա Լենինական, ընդունվեցի Վ. Աճեմյանի անվան պետ. դրամ. թատրոն, որտեղ խաղացի մի շարք դերեր՝ Գրիգոր Լուսավորիչ (Ալ.Մկրտչյանի և Ռ. Քոչարյանի «Հավատք», բեմ.՝ Ալ.Մկրտչյանի), Ֆլորինդո Արետուզի (Կ. Գոլդոնի «Երկու տիրոջ ծառա», բեմ.՝ Ալ. Մկրտչյանի), Սեպուհ իշխան (Լ. Շանթի «Ինկած բերդի իշխանուհին», բեմ.՝ Մ. Գրիգորյանի), Արամ Թոմասյան (Ռ. Կալինովսկի «Հրեշը լուսնի վրա», բեմ.՝ Ն. Ծատուրյանի)… 70-ից ավելի դերերը, որոնք իմ շատ սիրելի և անփոխարինելի զավակներն են, ես իրենցով եմ ապրել, իրենցով՝ շնչել… և շարունակում եմ նրանցով ապրել…